Document ID: 32006R0491

KOMISSION ASETUS (EY) N:o 491/2006,
annettu 27 päivänä maaliskuuta 2006,
kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (ETY) N:o 1766/92 säännöksistä poikkeamisesta annetun asetuksen (EY) N:o 2375/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 12 artiklan 1 kohdan,
sekä katsoo seuraavaa:
(1)
Kun otetaan huomioon komission asetuksen (EY) N:o 2375/2002 (2) soveltamisesta saatu kokemus, olisi selvennettävä ja yksinkertaistettava mainitun asetuksen eräitä säännöksiä. Jotta voitaisiin parantaa tariffikiintiössä tapahtuneen tuonnin seurantaa, näyttää olevan tarpeen antaa kullekin alakiintiölle järjestysnumero. Olisi myös muistutettava, että tuontitodistushakemukset jätetään komission asetuksen (EY) N:o 1291/2000 (3) mukaisesti, ja sen vuoksi hakijan on asetettava vakuus todistushakemuksen jättöpäivänä.
(2)
Jotta voitaisiin varmistaa saman toimijan tosiasiallisesti hakemat määrät, olisi täsmennettävä, että toimija voi jättää vain yhden tuontitodistushakemuksen järjestysnumeroa ja kyseistä viikon pituista ajanjaksoa kohti, ja olisi säädettävä myös seuraamuksesta, jos kyseistä velvollisuutta ei noudateta.
(3)
Järjestelmän hallinnoinnin nykyaikaistamiseksi on syytä säätää komission pyytämien tietojen lähettämisestä sähköisesti.
(4)
Jotta voitaisiin seurata paremmin muiden kolmansien maiden kuin Yhdysvaltojen ja Kanadan alakiintiöissä tapahtuvaa tuontia, tuontitodistushakemuksessa ja tuontitodistuksessa voidaan mainita vain yksi alkuperämaa.
(5)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2375/2002 seuraavasti:
1)
Korvataan 3 artiklan 1 kohta seuraavasti:
”1. Tuontitariffikiintiön kokonaismäärä jaetaan kolmeen alakiintiöön:
a)
alakiintiö I (järjestysnumero 09.4123): 572 000 tonnia Yhdysvalloille;
b)
alakiintiö II (järjestysnumero 09.4124): 38 000 tonnia Kanadalle;
c)
alakiintiö III (järjestysnumero 09.4125): 2 371 600 tonnia muille kolmansille maille.”
2)
Lisätään 4 a artikla seuraavasti:
”4 a artikla
Toimija voi jättää vain yhden todistushakemuksen järjestysnumeroa ja 5 artiklan 1 kohdan mukaista viikon ajanjaksoa kohti. Jos toimija jättää useamman kuin yhden hakemuksen, kaikki toimijan hakemukset hylätään ja hakemuksia jätettäessä asetetut vakuudet pidätetään kyseisen jäsenvaltion hyväksi.”
3)
Muutetaan 5 artikla seuraavasti:
a)
korvataan 1 kohta seuraavasti:
”1. Tuontitodistushakemukset on jätettävä jäsenvaltion toimivaltaiselle viranomaiselle joka maanantai viimeistään kello 13.00 Brysselin aikaa. Toimijan on jätettävä todistushakemuksensa sen jäsenvaltion toimivaltaiselle viranomaiselle, jossa toimija on merkitty arvonlisäverorekisteriin. Hakijan on asetettava asetuksen (EY) N:o 1291/2000 15 artiklan 2 kohdan mukainen vakuus, jonka määrä vahvistetaan tämän asetuksen 10 artiklassa.
Kussakin todistushakemuksessa mainittu määrä ei saa ylittää kyseistä alakiintiötä tai kyseistä erää varten käytettävissä olevaa määrää.
Tuontitodistushakemuksessa ja tuontitodistuksessa voidaan mainita vain yksi alkuperämaa.”;
b)
korvataan 2 kohdan ilmaisu ”faksilla” ilmaisulla ”sähköisesti”;
c)
korvataan 3 kohta seuraavasti:
”3. Jos ajanjakson alusta alkaen myönnetyt määrät ja 2 kohdassa tarkoitetut määrät ylittävät yhdessä kyseisen alakiintiön tai erän määrän, komissio vahvistaa haettuihin määriin sovellettavat yhtenäiset vähennyskertoimet viimeistään hakemusten jättämistä seuraavana kolmantena työpäivänä.”;
d)
korvataan 4 kohta seuraavasti:
”4. Sen jälkeen kun on tarvittaessa sovellettu 3 kohdan mukaisia jakokertoimia, jäsenvaltioiden toimivaltaiset viranomaiset myöntävät neljäntenä työpäivänä hakemuksen jättöpäivän jälkeen tuontitodistukset, jotka vastaavat komissiolle 2 kohdan mukaisesti ilmoitettuja hakemuksia.
Jäsenvaltioiden toimivaltaisten viranomaisten on tuontitodistusten myöntämispäivänä ilmoitettava liitteessä olevan mallin mukaisesti komissiolle sähköisesti kokonaismäärä, jolle kyseisenä päivänä on myönnetty tuontitodistuksia, viimeistään kello 18.00 Brysselin aikaa.”
4)
Korvataan liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä maaliskuuta 2006.

Labels: 12
3
17
5